cometadata/datacite-titles-descriptions-related-identifiers huggingface dataset:
DOI: 10.14457/cu.the.2011.1536
title: ปัญหาการบังคับใช้พระราชบัญญัติว่าด้วยการกระทำความผิดเกี่ยวกับคอมพิวเตอร์ พ.ศ.2550 : ศึกษาความผิดเกี่ยวกับการเผยแพร่ข้อมูลอันกระทบต่อความมั่นคงแห่งราชอาณาจักร

description: วิทยานิพนธ์ฉบับนี้มุ่งศึกษาในความผิดเกี่ยวกับการเผยแพร่ข้อมูลอันกระทบต่อความมั่นคงแห่งราชอาณาจักรที่กระทำโดยใช้ระบบคอมพิวเตอร์เป็นเครื่องมือในการกระทำความผิด ซึ่งการกระทำดังกล่าวเป็นความผิดตามพระราชบัญญัติว่าด้วยการกระทำความผิดเกี่ยวกับคอมพิวเตอร์ พ.ศ. 2550 จากการศึกษาพบว่า การบังคับใช้พระราชบัญญัติว่าด้วยการกระทำความผิดเกี่ยวกับคอมพิวเตอร์ พ.ศ. 2550 ต่อกรณีนี้ยังคงมีปัญหาอยู่ทั้งในเรื่องการตีความให้ตรงตามเจตนารมณ์ของกฎหมาย ความรับผิดของผู้ให้บริการอินเทอร์เน็ตซึ่งควรมีการแบ่งประเภทของผู้ให้บริการอินเทอร์เน็ต กำหนดความรับผิดและข้อจำกัดความรับผิดให้สอดคล้องกับภาระหน้าที่และความใกล้ชิดกับข้อมูล รวมถึงมาตรการระงับการทำให้แพร่หลายซึ่งข้อมูลคอมพิวเตอร์ซึ่งเป็นมาตรการทางเทคนิคที่ควรมีขั้นตอนที่ชัดเจนและเป็นธรรมต่อทั้งผู้ใช้อินเทอร์เน็ตและผู้ให้บริการอินเทอร์เน็ต นอกจากนี้แล้วการบังคับใช้กฎหมายดังกล่าวร่วมกับกฎหมายอาญาในความผิดเกี่ยวความมั่นคงแห่งราชอาณาจักรยังส่งผลกระทบต่อเสรีภาพในการแสดงออก สิทธิในการเข้าถึงและรับรู้ข้อมูลข่าวสาร และสิทธิในการสื่อสารของประชาชน ซึ่งเป็นสิทธิเสรีภาพที่รัฐธรรมนูญรับรองไว้ ผู้เขียนจึงได้ศึกษาวิเคราะห์และเสนอแนะแนวทางในการปรับปรุงแก้ไขพระราชบัญญัติว่าด้วยการกระทำความผิดเกี่ยวกับคอมพิวเตอร์ พ.ศ. 2550 เพื่อทำให้เกิดความสมดุลระหว่างการควบคุมอาชญากรรมอย่างมีประสิทธิภาพและการคุ้มครองสิทธิเสรีภาพของประชาชน
DOI: 10.14457/cu.the.2011.1537
title: ผลของอะลูมิเนียมต่อการเกิดฟิล์มพาสซีฟของโลหะผสมสังกะสี-อะลูมิเนียม ในน้ำทะเลเทียม

description: งานวิจัยนี้ศึกษาผลของอะลูมิเนียม 0.15, 0.3 และ 1.0%โดยน้ำหนักต่อการเกิดฟิล์ม พาสซีฟของโลหะผสมสังกะสี-อะลูมิเนียมในน้ำทะเลเทียมที่อุณหภูมิ 80 องศาเซลเซียส ด้วยวิธีทางไฟฟ้าเคมี ตรวจสอบโครงสร้างและส่วนผสมทางเคมีของฟิล์มด้วยกล้องจุลทรรศน์อิเล็กตรอนแบบส่องกวาด (SEM) และเครื่องวิเคราะห์การเลี้ยวเบนของรังสีเอกซ์ (XRD) ตามลำดับ ผลที่ได้พบว่าอะลูมิเนียมช่วยชะลอการเกิดฟิล์ม ผลจากเส้นกราฟโพเทนชิโอไดนามิคโพลาไรเซชันและการวัดค่าความต้านทานเชิงซ้อน (Impedance) พบว่าอะลูมิเนียมช่วยเพิ่มค่าความหนาแน่นกระแสในช่วงเกิดฟิล์มและลดค่าความต้านทานการกัดกร่อนของชั้นฟิล์ม ตามลำดับ ซึ่งสอดคล้องกับผลวิเคราะห์ม็อต-ชอทท์กี้ (Mott-Schottky) ที่แสดงว่าอะลูมิเนียมช่วยเพิ่มค่าการนำไฟฟ้าและค่าการเก็บประจุของชั้นฟิล์ม วงจรไฟฟ้าสมมูลที่วิเคราะห์ได้คือ [Rs(ROLQOL)(RILQIL)] ซึ่งแสดงว่าฟิล์มที่เกิดขึ้นมีสองชั้นได้แก่ ชั้นนอกที่มีลักษณะเป็นรูพรุนและชั้นในที่ยึดติดกับผิวได้ดี โลหะผสมสังกะสี-อะลูมิเนียมเกิดฟิล์มพาสซีฟในช่วงเวลาแช่ 120-288 ชั่วโมง และเกิดการสลายตัวของฟิล์มพาสซีฟที่เวลาแช่มากกว่า 288 ชั่วโมงขึ้นไป ฟิล์มชั้นในประกอบด้วย สังกะสีออกไซด์ (ZnO) และแกมมาอะลูมิเนียมออกไซด์ไฮเดรต (y-AlOOH) ส่วนฟิล์มชั้นนอกประกอบด้วย สังกะสีไฮดรอกไซด์ (Zn(OH)2) สังกะสีไฮดรอกซีคาร์บอเนต (Zn5(CO3)2(OH)6) สังกะสีไฮดรอกซีคลอไรด์ (Zn5(OH)8Cl2•H2O) สังกะสีไฮดรอกซีซัลเฟต (Zn4SO4(OH)6•4H2O) สังกะสีไฮดรอกซีคลอโรซัลเฟต (Zn12(OH)15(SO4)3Cl3•5H2O) และเบต้าอะลูมิเนียมไฮดรอกไซด์ (β-Al(OH)3) การสลายตัวของฟิล์มพาสซีฟอาจเกิดขึ้นเนื่องจากการลดลงของค่าพีเอช (pH) ของสารละลาย และกลไก “การแทรกซึมของไอออนคลอไรด์”
DOI: 10.14457/cu.the.2011.1538
title: วัฒนธรรมองค์การขององค์การบริหารส่วนจังหวัด : กรณีศึกษาองค์การบริหารส่วนจังหวัดสองแห่งในภาคตะวันออก

description: วิทยานิพนธ์ฉบับนี้ใช้ระเบียบวิธีวิจัยเชิงคุณภาพ เพื่อศึกษาแหล่งที่มาวัฒนธรรมองค์การขององค์การบริหารส่วนจังหวัดที่มีอิทธิพลต่อการก่อเกิดวัฒนธรรมองค์การและอธิบายรูปแบบวัฒนธรรมองค์การที่เกิดขึ้นจากการได้รับอิทธิพลตามแหล่งที่มานั้น โดยอาศัยการสืบค้นวัฒนธรรมองค์การตามแนวคิดของเอ็ดการ์ ชายน์เป็นหลัก ผลการวิจัยพบว่า 1) แหล่งที่มาวัฒนธรรมองค์การของอบจ.ที่ประกอบด้วย สภาพสังคมและเศรษฐกิจของจังหวัด นโยบายและระเบียบของรัฐ โครงสร้างอำนาจและการเมืองท้องถิ่น ผู้ก่อตั้งและผู้บริหารรุ่นต่อมา และประสบการณ์การทำงานร่วมกันของสมาชิก แต่ละแหล่งที่มาส่งผลต่ออบจ.แตกต่างกันโดยผู้ก่อตั้งและผู้บริหารรุ่นต่อมาเป็นแหล่งที่มาที่มีอิทธิพลต่อวัฒนธรรมองค์การของอบจ.มากที่สุด 2) อิทธิพลจากแต่ละแหล่งที่มาดังกล่าวทำให้อบจ.ชลบุรีมีวัฒนธรรมองค์การระดับฐานคติในแบบความมั่นคงปลอดภัยในหน้าที่ ส่วนอบจ.ระยองมีรูปแบบการปรับตัวเพื่อดำรงสถานะ ข้อเสนอแนะจากการวิจัยคือ ผู้บริหารองค์กรปกครองส่วนท้องถิ่นมีความสำคัญต่อการก่อเกิดวัฒนธรรมองค์การอย่างมากจึงควรมีภาวะผู้นำในการสร้างสรรค์วัฒนธรรมองค์การและสามารถปรับวัฒนธรรมองค์การให้เหมาะสมต่อการบรรลุเป้าหมายขององค์การ
DOI: 10.14457/cu.the.2011.1539
title: การดีดบ้านไม้ 2 ชั้น : กรณีศึกษา เทศบาลตำบลหัวเวียง ตำบลหัวเวียง อำเภอเสนา จังหวัดอยุธยา

description: เหตุการณ์น้ำท่วมที่เกิดขึ้นเป็นประจำในหลายพื้นที่ในประเทศไทย มีหลายพื้นที่ได้รับผลกระทบเป็นอย่างมาก ในปีพ.ศ.2554 ที่ผ่านมา อยุธยาเป็นหนึ่งในจังหวัดที่โดนน้ำท่วมขังอย่างหนักเป็นเวลายาวนานกว่า 5 เดือน ด้วยความที่เป็นพื้นที่แอ่งกระทะและเป็นพื้นที่รับน้ำเพื่อป้องกันน้ำท่วมเข้าสู่กรุงเทพมหานคร หมู่บ้านในตำบลหัวเวียง อ.เสนา จ.อยุธยา ที่ตั้งอยู่ริมแม่น้ำน้อย ก็ได้รับผลกระทบถูกน้ำท่วมขังเป็นเวลานาน ชาวบ้านหลายครัวเรือนเลือกที่จะใช้วิธีการดีดบ้านเพื่อยกตัวอาคารบ้านเรือนที่เป็นบ้านไม้ใต้ถุนสูงให้สูงมากขึ้นเพื่อให้พ้นระดับน้ำท่วมสูงสุด วิธีการดีดบ้านจึงนับเป็นวิธีการหนึ่งซึ่งมีประสิทธิภาพเพื่อการปรับตัวให้เข้ากับสภาพน้ำท่วมในระยะเวลาอันสั้น ผลจากการลงพื้นที่สำรวจ รังวัดบ้านกรณีศึกษา สัมภาษณ์ชาวบ้าน และสัมภาษณ์ช่างผู้รับทำการดีดบ้านในพื้นทื่ พบว่าการดีดบ้านของช่างพื้นถิ่นนั้น ไม่ได้มีการเรียนรู้เป็นแบบแผนมาโดยตรงตั้งแต่อดีต แต่เป็นการลองผิดลองถูกจากการยกบ้านทรุดบ้านเอียง การอธิบายและคำนวณโครงสร้างเกิดจากความเคยชินและการประมาณโดยปราศจากทฤษฎีรองรับ โดยการศึกษาวิธีการดีดบ้านไม้ 2 ชั้น ใช้วิธีการเขียนผังพื้น หุ่นจำลอง ของบ้านกรณีศึกษาในช่วงก่อน ระหว่าง และหลังการดีดบ้าน เพื่อใช้ในการอธิบายขั้นตอนการดีดบ้านไม้ 2 ชั้น หลังจากนั้นจึงวิเคราะห์การดีดบ้านในแต่ละขั้นตอนเพื่อหาประเด็นและข้อสงสัยที่ส่งผลต่อมาตราฐานในการดีดบ้านในด้านต่างๆและนำเสนอแนวทางการคงมาตราฐานความปลอดภัยแก่การดีดบ้านไม้ 2 ชั้น จากการศึกษาการดีดบ้านไม้ 2 ชั้น มีขั้นตอนจำแนกออกมาได้เป็นช่วงๆทั้งหมด 4 ช่วง ประกอบด้วย 15 ขั้นตอนใหญ่ ได้แก่ -ขั้นการเตรียมการ ได้แก่ ที่มา, การติดต่อเจรจา, การเตรียมอุปกรณ์ -ขั้นตอนก่อนการดีดบ้าน ได้แก่ ขั้นตอนการเตรียมการ, ติดตั้งอุปกรณ์ช่วยการทรงตัว, ประเมินระบบฐานรากและเสา, ติดตั้งอุปกรณ์การดีดบ้าน, การจัดการระบบเสาบ้าน, ติดตั้งอุปกรณ์วัดระดับบ้าน -ขั้นตอนการดีดบ้าน ได้แก่ ลักษณะของการดีดบ้าน, ขั้นตอนในการดีดบ้าน -ขั้นตอนหลังการดีดบ้าน ได้แก่ การถอดเสาเดิม,การเตรียมหลุมวางเสาใหม่,การใส่เสาใหม่,การเก็บรายละเอียด จากขั้นตอนทั้งหมดสามารถวิเคราะห์ถึงรายละเอียดประเด็นปัญหาและข้อสงสัยที่เกิดขึ้นในแต่ละขั้นตอน โดยแบ่งประเด็นและข้อสงสัยตามองค์ประกอบของเทคโนโลยี ได้เป็น 2 หมวด 1.ประเด็นและข้อสงสัยทางด้านรูปธรรม 2.ประเด็นและข้อสงสัยทางด้านนามธรรม โดยพบว่าพบทั้งประเด็นที่มีผลจากทั้งการทำสัญญา การรับแรงที่ส่งผลให้เกิดความเสียหายในโครงสร้างโดยใช้หลักทางกลศาสตร์การรับแรงมาอธิบายในรายละเอียดและหาข้อแก้ไขจากหลักการดังกล่าว เพื่อสร้างมาตราฐานความปลอดภัยในการดีดบ้านให้แก่ชุมชน แล้วจึงนำข้อมูลที่ได้ทั้งหมดมาศึกษาเปรียบเทียบกับความสามารถของช่างและขาวบ้านในชุมชน พบว่าช่างและชาวบ้านในชุมชนนั้นสามารถทำการดีดบ้านได้เองโดยผ่านการเรียนรู้จากช่างดีดบ้านเพื่อศึกษาในขั้นตอนที่เกี่ยวกับการดีดบ้านและทำซ้ำให้เกิดความชำนาญพัฒนาจนเกิดเป็นเทคโนโลยีที่เหมาะสมสำหรับคนในชุมชน
DOI: 10.21227/sw2x-g505
title: Sound-based Localization

description: Matlab Implementation of the described Online Offline Learning Architecture (OOLA) and Visualizations/Plots of Simulations.The files includeData Generation SourcecodesMicrocontroller sourcecodeNode-RED flowPython file manipulationRaw dataOffline dataOnline dataPreprocessed dataOffline dataOnline dataThe Online Offline Learning Architecture (OOLA)ConfigurableWith dasic 1NN & K-Means implementationsPlots and visualisations of simulationsBasic LVQ simulatorK-Means/LVQ comparison simulatorRelative Similarity simulatorOverall results bar chartsStatisticsK-Means prototypes classification ratesLVQ prototypes classification ratesOOLA classification rates depending on configurationsOOLA processing data for classification
DOI: 10.21335/nmdc-2039932526
title: Physical oceanography data from the cruise KH 2018709 with R.V. Kronprins Haakon, 12-24 September 2018

description: The cruise KH 2018-709 aboard the Research Vessel Kronprins Haakon is the second process cruise of the project the Nansen LEGACY. LEGACY is the Norwegian Arctic research community’s joint effort to establish a holistic understanding of a changing marine Arctic climate and ecosystem. The cruise contributes to process studies investigating the atmospheric, oceanographic, radiative and other physical controls on sea ice, stratification and ocean circulation north of Svalbard. The data set is a compilation of data from the following instruments provided in separate files: CTD: 67 profiles of salinity, temperature and density using ship’s conductivity-temperature-depth (CTD) system LADCP: 63 profiles of horizontal currents from the lowered acoustic Doppler current profiler (LADCP) system attached on the CTD rosette VMP: 43 ocean microstructure profiles using a vertical microstructure profiler, VMP2000 AUV: 76 profiles of temperature, salinity, dissolved oxygen, carbon dissolved organic matter, and Chlorophyll a fluorescence collected using an autonomous underwater vehicle (AUV) SADCP38DK: 5-minute time-averaged horizontal current profiles from the 38kHz vessel-mounted acoustic Doppler current profiler (SADCP) SADCP150DK: 5-minute time-averaged horizontal current profiles from the 150 kHz SADCP
DOI: 10.14457/cu.the.2011.1540
title: การพัฒนามอดูลดาลีสำหรับระบบส่องสว่างของหลอดฟลูออเรสเซนต์

description: วิทยานิพนธ์ฉบับนี้นำเสนอการพัฒนาระบบสำหรับควบคุมความสว่างของหลอด ฟลูออเรสเซนต์โดยใช้โปรโตคอลดาลี(DALI)ในการสื่อสาร ระบบที่พัฒนาขึ้นประกอบด้วย 3 ส่วนหลักคือ มอดูลประสานงานเครือข่าย มอดูลมาสเตอร์ และมอดูลสเลฟ มอดูลประสานงานเครือข่ายทำหน้าที่เป็นตัวกลางเพื่อรับคำสั่งจากผู้ใช้งานแล้วส่งไปให้มอดูลมาสเตอร์ผ่านทางมาตรฐาน Zigbee/IEEE 802.15.4 ส่วนมอดูลมาสเตอร์จะคอยรับคำสั่งจากมอดูลประสานงานเครือข่ายเพื่อส่งไปควบคุมมอดูลสเลฟโดยใช้มาตรฐานดาลีในการติดต่อสื่อสาร มอดูลประสานงานเครือข่ายและมอดูลมาสเตอร์จะใช้ไมโครคอนโทรลเลอร์ dsPIC33FJ256GP506 เป็นตัวประมวลผล ขณะที่มอดูล สเลฟจะใช้ไมโครคอนโทรลเลอร์ PIC18F67J60 การควบคุมสั่งการสามารถทำได้ผ่านทางโปรแกรมประสานกราฟฟิกผู้ใช้ (Graphic User Interface:GUI) ซึ่งสอดคล้องกับคำสั่งตามมาตรฐาน DALI ทั้งการควบคุมระดับการส่องสว่าง การตั้งค่าพารามีเตอร์การทำงานต่างๆ เป็นต้น นอกจากนั้นระบบที่พัฒนาขึ้นยังสนับสนุนโหมดประหยัดพลังงาน ซึ่งสามารถปรับระดับแสงสว่างภายในห้องโดยอัตโนมัติตามค่าปริมาณการส่องสว่าง และยังเปิด – ปิดหลอดไฟโดยอัตโนมัติตามสถานะคนภายในห้องอีกด้วย
DOI: 10.14457/cu.the.2011.1541
title: การสกัดแยกไอออนปรอทในรูปของ (HgCl₄)²⁻ ออกจากน้ำทิ้งที่ได้จากหลุมขุดเจาะก๊าซธรรมชาติด้วยเยื่อแผ่นเหลวที่พยุงด้วยเส้นใยกลวงและ การทำนายผลด้วยแบบจำลองทางคณิตศาสตร์

description: งานวิจัยนี้เป็นการสกัดแยกไอออนปรอทในรูปของ (HgCl₄)²⁻ ออกจากน้ำทิ้งที่ได้จากหลุมขุดเจาะก๊าซธรรมชาติโดยใช้เยื่อแผ่นเหลวที่พยุงด้วยเส้นใยกลวง โดยทำการศึกษาปัจจัยต่างๆ ที่มีผลต่อประสิทธิภาพในการสกัดและนำกลับไอออนปรอท อาทิเช่น ค่าความเข้มข้นของกรดไฮโดรคลอริคในสารละลายป้อน ความเข้มข้นของสารสกัด Aliquat 336 และสารสกัด TOA ความเข้มข้นของสารละลยนำกลับ Thiourea และ อัตราการไหล โดยดำเนินการในระบบกะ ทั้งยังศึกษาถึงประสิทธิภาพของการใช้โมดูลเส้นใยกลวงแบบ 2 โมดูล จากผลการทดลองพบว่าระบบการสกัดแบบ 2 โมดูล ให้ประสิทธิภาพการสกัดไอออนปรอทสูงกว่าการใช้ระบบการสกัดแบบ 1 โมดูล จากผลการทดลองพบว่า ในการทดลองที่ใช้สารสกัด Aliquat 336 ความเข้มข้น 4 เปอร์เซ็นต์โดยปริมาตร ทั้งโมดูลที่ 1 และ 2 ความเข้มข้นของกรดไฮโดรคลอริคในสารละลายป้อนเท่ากับ 0.2 โมลต่อลิตร ความเข้มข้นของสารละลยนำกลับ Thiourea เท่ากับ 0.1 โมลต่อลิตร และ อัตราการไหลของสารละลายป้อนและนำกลับเท่ากับ 100 มิลลิลิตรต่อนาที ให้ร้อยละการสกัดและการนำกลับไอออนปรอทสูงที่สุด คือ 99.89 และ 95.45 ตามลำดับ ซึ่งสามารถกำจัดไอออนปรอทออกจากน้ำทิ้งได้ตามมาตรฐานกระทรวงอุตสาหกรรม สำหรับแบบจำลองทางคณิตศาสตร์ในงานวิจัยนี้ มีแนวความคิดหลักจากการถ่ายโอน ณ สภาวะความเข้มข้นต่ำ ที่มีพฤติกรรมเป็นความสัมพันธ์เชิงเส้นตรง โดยมีค่าคงที่ของการสกัด (kf) และค่าคงที่ในการนำกลับ (ks) ที่สภาวะสมดุล ซึ่งมีค่าเท่ากับ 215.43 และ 0.236 ตามลำดับ ในการทดลองการสกัดด้วย Aliquat 336 โดยแบบจำลองทางคณิตศาสตร์สามารถทำนายค่าความเข้มข้นปรอท ในสารละลายป้อนและสารละลายนำกลับขาออก ได้อย่างแม่นยำ ในสภาวะคงตัวของกระบวนการ
DOI: 10.14457/cu.the.2011.1542
title: การออกแบบตัวกรองฮาร์มอนิกแบบแพสซีฟในระบบไฟฟ้าแรงสูง

description: วิทยานิพนธ์ฉบับนี้ศึกษาการออกแบบตัวกรองฮาร์มอนิกแบบแพสซีฟในระบบไฟฟ้าแรงสูง ซึ่งใช้งานในสภาวะปกติ ผลการศึกษาได้นำมาสู่การพัฒนาโปรแกรมคอมพิวเตอร์เพื่อออกแบบตัวกรองฮาร์มอนิกชนิด ปรับคลื่นเดี่ยว ผ่านสูงอันดับสอง ผ่านสูงอันดับสาม และผ่านสูงชนิดซี พร้อมกันนี้ยังได้พิจารณาการออกแบบชุดตัวเก็บประจุในระบบไฟฟ้าแรงสูงประเภท Externally fused Internally fused และ Fuseless นอกจากนี้โปรแกรมยังสามารถวิเคราะห์โหลดโฟลว์ ฮาร์มอนิกโฟลว์ของระบบไฟฟ้า การสแกนความถี่ และแสดงรูปกราฟของแรงดันที่บัสต่าง ๆ ได้ ผลจากการพิจารณาการออกแบบชุดตัวเก็บประจุนี้ ทำให้สามารถออกแบบตัวกรองฮาร์มอนิกแบบแพสซีฟในระบบไฟฟ้าแรงสูงได้ง่ายและรวดเร็ว อีกทั้งใช้เป็นแนวทางในการวิเคราะห์ปัญหาฮาร์มอนิกได้อย่างเหมาะสม
DOI: 10.14457/cu.the.2011.1543
title: วงจรขับนำเกตแบบเรโซแนนซ์ที่ใช้ตัวเหนี่ยวนำและตัวเก็บประจุแฝง

description: วิทยานิพนธ์นี้ศึกษาวงจรขับนำแบบเรโซแนนซ์สำหรับวงจรอินเวอร์เตอร์ เรโซแนนซ์แหล่งกระแสที่ใช้สวิตช์เรโซแนนซ์ภาคแรงดันศูนย์ความถี่สูง พฤติกรรมตัวเก็บประจุแฝงภายในมอสเฟตซึ่งมีค่าเปลี่ยนแปลงตามแรงดันเป็นอุปสรรคสำคัญต่อการขับนำมอสเฟตที่ความถี่สูง ค่าตัวเก็บประจุแฝงภายในมอสเฟตที่เปลี่ยนแปลงตามแรงดันสามารถอธิบายได้โดยใช้สมการในการประมาณค่าตัวเก็บประจุแฝงทั้งด้านเข้าและด้านออกของมอสเฟต การเปลี่ยนแปลงแรงดันออกของวงจรอินเวอร์เป็นสาเหตุของปรากฏการณ์มิลเลอร์ซึ่งส่งผลกระทบต่อวงจรขับนำ ดังนั้นในการออกแบบวงจรขับนำจำเป็นจะต้องพิจารณาผลของปรากฏการณ์มิลเลอร์ดังกล่าวด้วย การใช้สวิตช์เรโซแนนซ์ภาคแรงดันศูนย์ทำให้ผลกระทบจากปรากฏการณ์มิลเลอร์ต่อวงจรขับนำเกิดขึ้นเฉพาะช่วงเวลาที่มอสเฟตหยุดนำกระแส ทำให้มอสเฟตไม่สามารถหยุดนำกระแสได้อย่างรวดเร็วหรืออาจทำให้มอสเฟตเปลี่ยนสถานะเป็นนำกระแสอีกครั้ง การศึกษาวงจรขับนำแบบเรโซแนนซ์อนุกรมจะใช้ตัวเหนี่ยวนำต่ออนุกรมระหว่างวงจรขับนำและขั้วเกตของมอสเฟต ทำให้สามารถประจุและคายประจุตัวเก็บประจุแฝงด้านเข้าของมอสเฟตได้โดยกำลังสูญเสียมีค่าต่ำ การคำนวณค่าสูงสุดของตัวเหนี่ยวนำของวงจรขับนำแบบเรโซแนนซ์ที่สามารถใช้ได้คำนวณจากค่าต่ำสุดและสูงสุดของตัวเก็บประจุแฝงด้านเข้าของมอสเฟต การพัฒนาแบบจำลองของมอสเฟตในโปรแกรม PSpice ทำให้สามารถจำลองการทำงานของวงจรขับนำได้สอดคล้องกับการทดลองยิ่งขึ้น วิทยานิพนธ์นี้สร้างวงจรอินเวอร์เตอร์เรโซแนนซ์แหล่งกระแสความถี่ 10 เมกกะเฮิรตซ์ กำลังออกสูงสุด 40 วัตต์ เพื่อตรวจสอบการคำนวณทางทฤษฎี
DOI: 10.5257/iea/web/2019
title: World Energy Balances (2019 Edition)

description: World Energy Balances presents comprehensive energy balances for all the world's largest energy-producing and -consuming countries. It contains detailed data on the supply and consumption of energy for 150 countries and regions, including all OECD countries, over 100 other key energy-producing and -consuming countries, as well as world totals. The dataset includes detailed data by country for all energy sources - coal, gas, oil, electricity, renewables and waste - expressed in balance format. Alongside this, there are summary time-series on production, trade, final consumption by sector, as well as key energy and economic indicators. The volume also presents provisional supply data for OECD countries, and initial estimates for non-OECD countries' production and trade of natural gas, primary coal and oil.
DOI: 10.5519/qd.79ztuc6i
title: Query on the Natural History Museum Data Portal (data.nhm.ac.uk) (45 records)
DOI: 10.14457/cu.the.2011.1544
title: ปัญหาเกี่ยวกับการพัฒนาอสังหาริมทรัพย์ของนักลงทุนต่างด้าวในธุรกิจที่พักอาศัย

description: การลงทุนในธุรกิจที่พักอาศัยในประเทศไทยเป็นที่น่าสนใจอย่างมากสำหรับนักลงทุนต่างด้าว เพราะประเทศไทยมีภูมิประเทศและภูมิอากาศที่เหมาะสม ซึ่งเป็นแหล่งท่องเที่ยวที่ดึงดูดคนต่างด้าวที่ต้องการหาที่พักอาศัยนอกประเทศของตนเป็นอย่างดี จึงเป็นผลให้นักลงทุนต่างด้าวที่ทราบความต้องการนั้น ดำเนินธุรกิจเกี่ยวกับที่พักอาศัยในประเทศไทยเป็นจำนวนมาก ในขณะที่กฎหมายไทยมีข้อจำกัดในการประกอบธุรกิจดังกล่าว จึงทำให้เกิดการดำเนินธุรกิจที่พักอาศัยโดยอาศัยช่องทางทางกฎหมายที่ไม่สอดคล้องกับหลักการถือครองที่ดินตาม พ.ร.บ. ให้ใช้ประมวลกฎหมายที่ดิน พ.ศ. 2497 ตาม พ.ร.บ. ให้ใช้ประมวลกฎหมายที่ดิน พ.ศ. 2497 นักลงทุนต่างด้าวไม่อาจขอได้มาซึ่งกรรมสิทธิ์ในที่ดินเพื่อประกอบธุรกิจที่พักอาศัย เว้นแต่ในกรณีที่นักลงทุนต่างด้าวต้องการลงทุนในธุรกิจโรงแรมและได้รับการส่งเสริมการลงทุน ตาม พ.ร.บ.ส่งเสริมการลงทุน พ.ศ. 2520 นอกจากนี้ นักลงทุนต่างด้าวที่ต้องการประกอบธุรกิจที่พักอาศัยประเภทอื่นๆ เช่น ธุรกิจเซอร์วิส อพาร์ทเม้นท์ ซึ่งไม่ใช่ธุรกิจที่ได้รับการส่งเสริมการลงทุนและไม่อาจขออนุญาตได้มาซึ่งที่ดินตาม พ.ร.บ.ส่งเสริมการลงทุน พ.ศ. 2520 ก็อาศัยกฎหมายอื่นๆ ได้แก่ การเช่าอสังหาริมทรัพย์ตามประมวลกฎหมายแพ่งและพาณิชย์ และตาม พ.ร.บ. การเช่าอสังหาริมทรัพย์เพื่อพาณิชยกรรมและอุตสาหกรรม พ.ศ. 2542 หรือการก่อตั้งทรัพยสิทธิตามประมวลกฎหมายแพ่งและพาณิชย์ เพื่อประกอบธุรกิจที่พักอาศัย การเข้าถือครองอสังหาริมทรัพย์ที่เป็นอยู่ตามกฎหมายปัจจุบันข้างต้น ไม่สอดคล้องและเหมาะสมต่อการประกอบธุรกิจที่พักอาศัยที่นักลงทุนต่างด้าวต้องการเข้ามาลงทุน นักลงทุนต่างด้าวเหล่านี้ จึงหาวิธีการอื่นเพื่อเข้าถือครองอสังหาริมทรัพย์เพื่อประกอบธุรกิจที่พักอาศัย ซึ่งได้แก่ การจัดตั้งบริษัทซึ่งมีผู้ถือหุ้นสัญชาติไทยถือหุ้นตั้งแต่ร้อยละ 51 ของทุนจดทะเบียน และจำนวนผู้ถือหุ้นสัญชาติไทยเกินกึ่งหนึ่งของจำนวนผู้ถือหุ้นทั้งหมด เพื่อให้บริษัทดังกล่าวมีสัญชาติไทยตาม พ.ร.บ. ให้ใช้ประมวลกฎหมายที่ดิน พ.ศ. 2497 และสามารถรับโอนที่ดินได้ แต่นักลงทุนต่างด้าวจะเป็นผู้บริหารจัดการบริษัทตามกลไกที่กำหนดไว้ในข้อบังคับของบริษัท และการถือหุ้นของผู้ถือหุ้นสัญชาติไทยมีลักษณะเป็นการถือหุ้นแทนนักลงทุนต่างด้าว กรณีดังกล่าวตาม พ.ร.บ. ให้ใช้ประมวลกฎหมายที่ดิน พ.ศ. 2497 ไม่ได้บัญญัติเกี่ยวกับอำนาจการบริหารจัดการของนิติบุคคล แต่พิจารณาเฉพาะเรื่องทุนและจำนวนผู้ถือหุ้นเท่านั้น ทำให้การถือครองอสังหาริมทรัพย์ของนักลงทุนต่างด้าวข้างต้นไม่อาจควบคุมได้อย่างแท้จริง ส่งผลกระทบต่อความมั่นคงของประเทศ การพัฒนาธุรกิจที่พักอาศัยเป็นเรื่องสำคัญเรื่องหนึ่งของระบบเศรษฐกิจของประเทศไทย และในขณะเดียวกันจะต้องมีการควบคุมการถือครองอสังหาริมทรัพย์ของนักลงทุนต่างด้าวด้วย ประเทศไทยยังมีความจำเป็นที่จะต้องพึ่งแหล่งเงินทุนและประสบการณ์ทางวิทยาการการบริหารจัดการธุรกิจของนักลงทุนต่างด้าว จากการศึกษาตามสภาวการณ์เศรษฐกิจและสังคม ณ ปัจจุบันพบว่า หากมีการแก้ไขเพิ่มเติมประเภทกิจการที่สามารถขอรับการส่งเสริมการลงทุนตาม พ.ร.บ.ส่งเสริมการลงทุน พ.ศ. 2520 ให้รวมถึงธุรกิจที่พักอาศัยประเภทอื่นๆ, แก้ไขให้สิทธิการเช่าตาม พ.ร.บ. การเช่าอสังหาริมทรัพย์เพื่อพาณิชยกรรมและอุตสาหกรรม พ.ศ. 2542 ให้มีลักษณะเป็นทรัพยสิทธิโดยพิจารณาเปรียบเทียบกับหลักกฎหมายของประเทศอังกฤษและเพิ่มเติมพื้นที่ที่สามารถขอจดทะเบียนการเช่าได้ รวมทั้งแก้ไขบทลงโทษแก่ผู้กระทำผิดตาม พ.ร.บ. ให้ใช้ประมวลกฎหมายที่ดิน พ.ศ. 2497 จะทำให้นักลงทุนต่างด้าวเลือกที่จะเข้าถือครองอสังหาริมทรัพย์อย่างถูกต้องตามระบบของกฎหมายของประเทศไทย
DOI: 10.14457/cu.the.2011.1545
title: มาตรการทางกฎหมายในการกำหนดราคาน้ำมันเชื้อเพลิงระดับค้าปลีก

description: ระบบราคาน้ำมันเชื้อเพลิงแบบลอยตัวเป็นระบบที่ให้ผู้ประกอบการได้เข้ามามีบทบาทในการกำหนดราคาน้ำมันเชื้อเพลิงและมีการแข่งขันทางการค้าในธุรกิจน้ำมันเชื้อเพลิงมากขึ้น รัฐบาลได้ลดบทบาทจากการกำหนดและควบคุมราคาน้ำมันเชื้อเพลิงภายในประเทศเป็นเพียงการกำกับดูแล ไม่มีอำนาจหน้าที่ในการควบคุมตรวจสอบราคาโดยตรง และไม่มีมาตรการทางกฎหมายกำกับดูแลเป็นการเฉพาะ ระดับราคาน้ำมันเชื้อเพลิงที่มีการปรับตัวสูงขึ้นอย่างต่อเนื่อง ทำให้รัฐบาลต้องเข้าแทรกแซงราคาในการรักษาระดับราคาน้ำมัน เพื่อบรรเทาภาระราคาน้ำมันแพงให้แก่ประชาชน ประกอบกับการสนับสนุนพลังงานทดแทนและลดการใช้น้ำมันบางประเภท ด้วยวิธีการปรับอัตราโครงสร้างราคาน้ำมันเชื้อเพลิงตามมติและนโยบายต่างๆ ทำให้ราคาน้ำมันเชื้อเพลิงถูกบิดเบือนและไม่อาจสะท้อนต้นทุนที่แท้จริงได้ ซึ่งการดำเนินการตามมติและนโยบายต่างๆส่งผลให้เกิดการใช้พลังงานอย่างไม่มีประสิทธิภาพและเป็นการเอื้อประโยชน์ต่อกลุ่มผู้ค้าบางรายมากกว่าประโยชน์ที่ประชาชนพึงได้รับ บทกฎหมายควบคุมดูแลการจำหน่ายและผู้ประกอบการได้บัญญัติเป็นการทั่วไป จึงไม่อาจควบคุมดูแลพฤติกรรมการกระทำผิดที่เกิดขึ้นในระบบการซื้อขายน้ำมันเชื้อเพลิงระดับค้าปลีกได้ ทำให้ประชาชนถูกเอาเปรียบและไม่ได้รับการเยียวยาในความเสียหายที่เกิดขึ้น วัตถุประสงค์และเจตนารมณ์ของรัฐบาลในการบรรเทาภาระราคาน้ำมันแพงเพื่อให้ประชาชนได้ใช้น้ำมันเชื้อเพลิงในราคาที่เป็นธรรมนั้นจึงไม่อาจบรรลุผลได้ จึงควรมีมาตรการทางกฎหมายในการกำหนดราคาน้ำมันเชื้อเพลิงโดยการกำกับดูแลและตรวจสอบการกำหนดอัตราโครงสร้างราคาน้ำมันเชื้อเพลิงให้มีความเหมาะสม ประกอบกับการแก้ไขเพิ่มเติมบทบัญญัติว่าด้วยการค้าน้ำมันเชื้อเพลิง ให้ครอบคลุมถึงการกระทำผิดที่เกิดขึ้นในปัจจุบันและการควบคุมดูแลมิให้เกิดการเอาเปรียบระหว่างผู้ประกอบการกับผู้บริโภคและผู้ประกอบการด้วยกันเอง อันจะเป็นแนวทางในการรักษาสิทธิประโยชน์ของประชาชนและเป็นการกำกับดูแลราคาน้ำมันเชื้อเพลิงให้มีความเหมาะสมกับสถานการณ์
DOI: 10.14457/cu.the.2011.1546
title: ระเบียบวิธีไฟไนต์เอลิเมนต์บีมโพรพาเกชันในโดเมนเวลาเพื่อการวิเคราะห์วงจรนำคลื่นผลึกโฟโตนิกส์แอนไอโซทรอปิก 2 มิติ.

description: วิทยานิพนธ์นี้นำเสนอวิธีการคำนวณเชิงตัวเลขเพื่อวิเคราะห์วงจรนำคลื่นแสงในผลึกโฟโตนิกส์โครงสร้าง 2 มิติ ด้วยระเบียบวิธีไฟไนต์เอลิเมนต์บีมโพรพาเกชันในโดเมนเวลา การวิเคราะห์ในโดเมนเวลาเป็นการจำลองการแพร่กระจายคลื่นแสงของวงจรนำคลื่นแสงในผลึกโฟโตนิกส์ วิธีการคำนวณที่นำเสนอในวิทยานิพนธ์ ประกอบด้วย 2 ส่วนคือ การคำนวณวิเคราะห์โครงสร้างแถบความถี่ของผลึกโฟโตนิกส์ ด้วยระเบียบวิธีไฟไนต์เอลิเมนต์ในโดเมนความถี่ และการคำนวณวิเคราะห์การแพร่กระจายคลื่นแสงในวงจรนำคลื่นแสงผลึกโฟโตนิกส์ด้วยวิธีไฟไนต์เอลิเมนต์ในโดเมนเวลา การตรวจสอบความถูกต้องของโปรแกรมคำนวณที่นำเสนอในวิทยานิพนธ์ ทำโดยการเปรียบเทียบผลการจำลองการแพร่กระจายคลื่นในวงจรผลึกโฟโตนิกส์ที่มีผู้วิจัยนำเสนอไว้แล้ว ผลปรากฏว่า วิธีการที่นำเสนอสามารถคำนวณได้ผลเช่นเดียวกับผลของงานวิจัยที่มีการนำเสนอไว้แล้ว เพื่อแสดงถึงประโยชน์ของวิธีที่นำเสนอ ได้ทำการออกแบบและจำลองผลการคำนวณวงจรนำคลื่นแสงผลึกโฟโตนิกส์ที่ทำหน้าที่แยกคลื่นแสงโมด TE/TM ที่ความยาวคลื่น 1.49 um. กับ 1.55 um.
DOI: 10.14457/cu.the.2011.1547
title: การศึกษารูปแบบทางกายภาพเรือนแพทรงไทย กรณีศึกษา ชุมชนหัวเวียง ตำบลหัวเวียง อำเภอเสนา จังหวัดพระนครศรีอยุธยา

description: เรือนแพทรงไทยเป็นอีกหนึ่งสถาปัตยกรรมพื้นถิ่นที่อยู่คู่กับประเทศไทยและที่ราบลุ่มแม่น้ำภาคกลางมาเวลานาน แต่ในปัจจุบันกลับลดจำนวนลงเป็นอย่างมาก อีกทั้งองค์ความรู้เกี่ยวกับเรือนแพทรงไทยที่กล่าวในเชิงสถาปัตยกรรมมีอยู่จำนวนน้อย แม้จะคงมีเรือนแพอยู่บ้างในบางท้องที่ แต่จากการทบทวนวรรณกรรมสามารถสรุปได้ว่าเรือนแพเหล่านั้นส่วนใหญ่เป็นเรือนแพแบบร่วมสมัย ไม่ใช่เรือนแพทรงไทยที่เก่าแก่และมีคุณค่าทางสถาปัตยกรรมเฉกเช่นในอดีต จากการศึกษาที่ชุมชนหัวเวียง ต.หัวเวียง อ.เสนา จ.พระนครศรีอยุธยา พบว่าชุมชนแห่งนี้เคยเป็นตลาดน้ำที่มีเรือนแพทรงไทยอยู่เป็นจำนวนมากตลอดสองฝั่งของแม่น้ำน้อย แต่หลังจากที่ตลาดซบเซาเนื่องจากการตัดถนน เจ้าของเรือนแพร้านค้าเหล่านั้นจึงเลิกกิจการไป ทำให้เรือนแพทรงไทยเหล่านั้นถูกรื้อถอนหรือยกขึ้นตั้งบนเสาไปเป็นจำนวนมาก การศึกษาในครั้งนี้ มีวัตถุประสงค์เพื่อศึกษาประวัติความเป็นมาของชุมชนและเรือนแพทรงไทยในชุมชนหัวเวียง รูปแบบทางกายภาพดั้งเดิมของเรือนแพทรงไทย รวมไปถึงการสันนิษฐานและจำลองเรือนแพทรงไทยให้ใกล้เคียงกับลักษณะดั้งเดิม เพื่อทำให้เข้าใจได้ชัดเจนยิ่งขึ้น โดยวิธีการศึกษาจะทำการลงพื้นที่ศึกษาเพื่อสัมภาษณ์ชาวบ้านในชุมชนหัวเวียง สำรวจชุมชน และรังวัดเรือนแพทรงไทยที่ยังคงเหลือทั้งหมด เพื่อประเมินและทำการคัดเลือกเรือนแพต้นแบบ และนำมาศึกษาเพื่อหารูปแบบทางกายภาพดั้งเดิม ก่อนจะนำไปตรวจสอบซ้ำกับเรือนแพทรงไทยที่เหลือ เพื่อสรุปออกมาเป็นรูปแบบทางกายภาพของเรือนแพทรงไทยในชุมชนหัวเวียง จากการศึกษาพบว่ามีบ้านเรือนที่เคยเป็นเรือนแพทรงไทยที่ชุมชนหัวเวียงเหลืออยู่ทั้งหมด 10 หลัง โดยรูปแบบทางกายภาพของเรือนแพทรงไทยสรุปได้ดังนี้ ในส่วนวัสดุและโครงสร้างของเรือนแพทรงไทย พบว่าโครงสร้างของตัวเรือนตั้งอยู่บนคานแพซึ่งจะถ่ายน้ำหนักลงสู่เรือโป๊ะหรือลูกบวบด้านล่าง คานแพมีหน้าตัดกว้างค่อนไปทางจัตุรัส และมีรูในตำแหน่งเสาของตัวเรือน เพื่อให้เสาเสียบเข้าแบบสลักเดือยกับคานแพ เสาของเรือนแพทรงไทยจะมีขนาดเล็ก 4”x4” ได้รับการลบเหลี่ยมมุมเสาหรือถูกกลึงให้กลมอย่างสวยงาม ส่วนไม้พื้นจะวางพาดอยู่บนคานแพ ปิดหัวท้ายไม้พื้นด้วยพรึงซึ่งเป็นส่วนหนึ่งของผนังที่มีลักษณะตีตามตั้งสอดเข้าลิ้นกับพรึงที่อยู่ด้านล่างและคอสองที่อยู่ด้านบน โครงสร้างหลังคามีลักษณะเช่นเดียวกับเรือนทรงไทย วัสดุมักใช้ไม้สักเป็นวัสดุหลักและใช้วัสดุมุงเป็นจาก แฝก หรือสังกะสี รูปทรงและผังพื้นของเรือนแพทรงไทยโดยรวมพบว่า มักมีความสมบูรณ์ในตัวเองและสมดุลแบบสมมาตรซ้ายขวา โดยสามารถแบ่งออกได้ 4 กลุ่มซึ่งใช้ ลักษณะของผังหลังคา ลักษณะช่วงเสา และ ตำแหน่งของตู้ติดตายเป็นเกณฑ์ในการอธิบายลักษณะของแต่ละประเภท